朱使君家諸郎將別十一韻
作者：戴表元
朝代：宋

paragraphs: 東南典藩材，朱戶賢第一。
天生好兒郎，玉笋森六七。
俱能弄文翰，那教踰戶室。
伯也秀英英，珊瑚映初日。
翁仲最似古，鼎鼐熊彪質。
叔季相和鳴，笙入鐘磬出。
人言有陰德，我愛少權術。
公退亦見容，老衰時自失。
官期忽在眼，別語常促膝。
江湖芥舟小，歲月翎箭疾。
善保清明心，臨岐莫輕怵。